ලොව දක්ෂතම බාස්කට්බෝල් ක්‍රීඩිකාවන් ක්‍රීඩා කරන අමෙරිකානු බාස්කට්බෝල් ලීගයේ හිටපු ක්‍රීඩිකාවන් දෙදෙනෙකු වන එඩ්නා කැම්බල් හා ටමිකා විලියම්ස් අද කොළඹ රාජකීය විදුහලේ ගෟහස්ථ බාස්කට්බෝල් ක්‍රීඩාංගණයේදී ශ්‍රී ලංකා ජාතික කාන්තා බාස්කට්බෝල් කණ්ඩායමට හා එහි පුහුණුකරුවන්ට පුහුණු කඳවුරක් පවත්වයි.පසුගිය දින කිහිපයේ මේ සුපිරි ක්‍රීඩිකාවන් දෙදෙන දිවයිනේ නොයෙකුත් පළාත්වල බාස්කට්බෝල් පුහුණු කඳවුරු හා නායකත්වය ගනිමින් සමාජයේ ගැටෙන හැටි කාන්තාවන්ට කියා දෙන වැඩමුළු ගණනාවක්ම පවත්වා තිබේ.අමෙරිකානු රාජ්‍ය ක්‍රීඩා දෙපාර්තමේන්තුවේ ‘ක්‍රීඩා එක්සත් වැඩසටහන’ යටතේ දිවයිනට පැමිණ සිටින එඩ්නා හා ටමිකා ට පාසල්, විශ්වවිද්‍යාල හා ජාතික සංචිත බාස්කට්බෝල් ක්‍රීඩිකාවන් වෙනුවෙන් මේ කටයුතු කරගෙන යාම සඳහා සහාය වන්නේ ශ්‍රී ලංකා බාස්කට්බෝල් සම්මේලනයයි.පාසල් හා සරසවි ක්‍රීඩිකාවන් වෙනුවෙන් වූ පුහුණු කඳවුර ඊයේ පැවැති අතර ශ්‍රී ලංකා වයස අවුරුදු 18න් පහළ කාන්තා බාස්කට්බෝල් සංචිතයේ ක්‍රීඩිකාවන් සඳහා පුහුණු කඳවුර පෙරේදා කොළඹ රාජකීය විදුහල් ගෟහස්ථ බාස්කට්බෝල් ක්‍රීඩාංගණයේදී පැවැත්විණි.එඩ්නා හා ටමිකා ඔවුන්ගේ ශ්‍රී ලංකා සංචාරය ආරම්භ කළේ දකුණු පලාතෙනි.